CELEX: 62011CN0104
Language: sk
Date: 2011-03-01 00:00:00
Title: Vec C-104/11 P: Odvolanie podané 1. marca 2011 : Stichting Nederlandse Publieke Omroep, pôvodne Nederlandse Omroep Stichting (NOS) proti rozsudku Všeobecného súdu (prvá rozšírená komora) zo 16. decembra 2010 v spojených veciach T-231/06 a T-237/06, Holandské kráľovstvo (T-231/06) a Nederlandse Omroep Stichting (NOS) (T-237/06)/Európska komisia

13.8.2011   
            
            
               SK
            
            
               Úradný vestník Európskej únie
            
            
               C 238/2
            
         Odvolanie podané 1. marca 2011: Stichting Nederlandse Publieke Omroep, pôvodne Nederlandse Omroep Stichting (NOS) proti rozsudku Všeobecného súdu (prvá rozšírená komora) zo 16. decembra 2010 v spojených veciach T-231/06 a T-237/06, Holandské kráľovstvo (T-231/06) a Nederlandse Omroep Stichting (NOS) (T-237/06)/Európska komisia
   (Vec C-104/11 P)
   2011/C 238/03
   Jazyk konania: holandčina
   
      Účastníci konania
   
   
      Odvolateľ: Stichting Nederlandse Publieke Omroep, pôvodne Nederlandse Omroep Stichting (NOS) (v zastúpení: J. J. Feenstra, advocaat)
   
      Ďalší účastníci konania: Holandské kráľovstvo, Európska komisia
   
      Návrhy odvolateľa
   
   
               —
            
            
               zrušiť rozsudok Všeobecného súdu zo 16. decembra 2010 v spojených veciach T-231/06 a T-237/06,
            
         
               —
            
            
               keďže to stav konania dovoľuje, zrušiť rozhodnutie 2008/136/ES (1) Komisie z 22. júna 2006 o ad hoc financovaní holandských verejnoprávnych vysielateľov [Nederlandse Publieke Omroep, NPO, ďalej len „NPO“],
            
         
               —
            
            
               zaviazať Komisiu na náhradu trov konania na prvom stupni, ako aj trov konania pred Súdnym dvorom.
            
         
      Odvolacie dôvody a hlavné tvrdenia
   
   
                
            
            
               
                  
                     Prvý žalobný dôvod: Porušenie článkov 107, 108 a 296 ZFEÚ tým, že Všeobecný súd nesprávne a na základe nedostatočného odôvodnenia považoval prostriedky z Fonds-Omroepreserve (FOR) (rezervný fond pre vysielanie) a vrátenie určitých vytvorených rezerv jednotlivými vysielateľmi do NPO za formu poskytnutia novej štátnej pomoci
                  
               
               Všeobecný súd nesprávne vyložil a uplatnil výrazy štátna pomoc, existujúca štátna pomoc a nová štátna pomoc v zmysle článku 107 a nasl. ZFEÚ, keď konštatoval, že dostupnosť prostriedkov z FOR a vrátenie vytvorených rezerv jednotlivými holandskými vysielateľmi do NPO sa má považovať za poskytnutie novej štátnej pomoci, a toto konštatovanie nedostatočne odôvodnil.
            
         
                
            
            
               
                  
                     Druhý žalobný dôvod: Porušenie práva na obranu
                  
               
               Všeobecný súd porušil právo na obranu zakotvené v práve Únie a procesné práva priznané článkom 108 ods. 2 ZFEÚ a nariadením (ES) č. 659/1999 (2), keď nesprávne a na základe nesprávneho a nedostatočného odôvodnenia zamietol požiadavku žalobcu, ktorý sa dovolával práva na obranu, a rozhodol, že právo NPO na obranu nebolo porušené.
            
         
      (1)  Ú. v. EÚ L 49, s. 1.
   
      (2)  Nariadenie Rady z 22. marca 1999 ustanovujúce podrobné pravidlá na uplatňovanie článku 93 Zmluvy o ES (Ú. v. ES L 83, s. 1; Mim. vyd. 08/001, s. 339).